गुवाहाटी विशाल ब्रह्मपुत्र के नदी किनारे बसा एक शहर है। यह उत्तर पूर्वी भारत में असम राज्य का सबसे बड़ा नगर है। इसका हिंदू धर्म में विशेष महत्व है इस नगर को प्राचीन समय में प्रागज्योतिश्वर के नाम से जाना जाता था। गुवाहाटी शहर को नॉर्थ ईस्ट इंडिया का प्रवेश द्वार भी कहा जाता है। जैसे कि इसका प्राचीन हिंदू धर्म में विशेष महत्व था उसी तरह से गुवाहाटी में प्राचीन मंदिरों की संख्या बहुत अधिक है। हर मंदिर से कोई विशेष और रोचक कहानी जुड़ी हुई है जो हमें इतिहास की तरफ ले जाती है। यहां के हर मंदिर में सबसे प्रमुख मंदिर कामाख्या देवी का मंदिर है। जिसका हिंदू धर्म में बहुत अधिक महत्व है। साथ ही तांत्रिक उपासना के लिए यह पूरे भारत का एकमात्र केंद्र है। गुवाहाटी शहर सिर्फ प्राचीन परंपरा, मंदिरों और इतिहास की वजह से ही खास नहीं है। गुवाहाटी शहर में शहरीकरण, व्यवसायीकरण, और आधुनिकरण की खूबसूरती भी आसानी से देखी जा सकती है।
गुवाहाटी के प्रमुख दर्शनीय स्थलः
1. कामाख्या मंदिर गुवाहाटीः
गुवाहाटी का सबसे प्रमुख हिंदू धर्म से जुड़ा मंदिर कामाख्या देवी का मंदिर है। यह मंदिर असम में गुवाहाटी शहर के पश्चिमी भाग में निलांचल पहाड़ी पर स्थित है। कोई भी पर्यटक है यदि गुवाहाटी घूमने के लिए जाए तो बिना कामाख्या देवी के मंदिर का दर्शन किए बिना गुवाहाटी का सफर पूर्ण नहीं हो सकता। कामाख्या देवी का मंदिर इतिहास में महत्वपूर्ण स्थान रखता है। साथ ही इस मंदिर को कामेश्वरी मंदिर भी कहा जाता है। जिसका मतलब है कि यहां आकर मनोकामना मांगने से वह पूरी होती है। मां कामाख्या का मंदिर पृथ्वी पर 51 शक्तिपीठों में से एक है, और सबसे पवित्र, सबसे पुराना भी माना जाता है।
2. गुवाहाटी चिड़ियाघरः
गुवाहाटी चिड़ियाघर असम के सबसे प्रमुख चिड़िया घरों में से एक है। यह चिड़ियाघर के साथ-साथ एक वनस्पतिक उद्यान और टूरिस्ट प्लेस भी है। यह चिड़ियाघर 430 एकड़ के भू भाग पर फैला हुआ है, और यह पूरी तरह से वनस्पतियों से भरा हुआ है। यह जिस वन क्षेत्र में आता है उसे हेंगारी वन क्षेत्र के नाम से जाना जाता है। इसकी प्राकृतिक सुंदरता सबसे महत्वपूर्ण है।
3. असम राज्य संग्रहालय गुवाहाटीः
गुवाहाटी में असम राज्य का संग्रहालय है। जो पर्यटको के लिए एक बहुत महत्वपूर्ण जगह है। यहां प्राचीन इतिहास, संस्कृति और सभ्यता से जुड़ी चीजें रखी हुई है। जो इस संग्रहालय को खास बनाती है, यह इतिहास प्रेमियों के लिए सबसे आकर्षक जगह है।
Read More :- भारत की सबसे खूबसूरत जगह शिमला की सैर
4. गुवाहाटी पोबितोरा वन्यजीव अभ्यारणः
गुवाहाटी का पोबितोरा वन्य जीव अभ्यारण दुनिया में एक सींग वाले गैंडे के लिए सबसे प्रसिद्ध है। यह एक वाइल्ड लाइफ सेंचुरी है जो मोबीगांव जिले में गुवाहाटी शहर से करीब 30 किलोमीटर की दूरी पर स्थित है। इस वन्य जीव अभ्यारण में कई तरह के पक्षी जंगली जानवरों का बसेरा है।
5. उमानंद द्वीपः
उमानंद द्वीप असम शहर की सबसे की सबसे बड़ी नदी ब्रह्मपुत्र नदी पर बना हुआ है। यह विश्व में सबसे छोटे द्वीपों में गिना जाता है। इस द्वीप का ब्रिटिश काल से काफी महत्व रहा है। इसे ब्रिटिश उपनिवेशवादियों के बीच में मयूर द्वीप के नाम से जाना जाता था। इसे मयूर द्वीप का नाम इसकी आकार के कारण दिया गया था। इस द्वीप का हिंदू धर्म में भी एक खास महत्व है। माना जाता है कि भगवान शंकर की तपस्या भंग करते हुए कामदेव को यहीं पर भस्म किया गया था।